पछिल्लो पटक जापानीहरुले सर्वोच्च शिखर सगरमाथामा आधारित बनाएर चलचित्र एभरेस्तो निमार्ण गरेको महिना दिन नवित्दै नेपाललाई पनि समेटेरे हलिउडले बनाएको अर्को चलचित्र सार्वजनिक भएको छ ।
डक्टर स्ट्रेन्ज चलचित्रमा नेपाललाई अर्को विश्वको रुपमा पश्चिमा समाजमा चिनाउन काठमाडौं, पशुपति, स्वयंभु लगायतका क्षेत्र र नेपालका अन्य भूभाग समेत समेटेर चलचित्रको ट्रेलर सार्वजनिक गरिएको छ ।
हलिउड, बलिउडका चलचित्रहरु पछिल्लो समय सुन्दर नेपालमा सटिगं हुनेक्रम बढेको छ । सार्वजनिक चलचित्रका दृश्यहरु केही महिनाअगाडि मात्र काठमाडौंमा सुटिङ गरिएको थियो ।
बेनेडिक्ट कम्बरब्याचको मूख्य भूमिका रहेको चलचित्रमा उनि सर्जनको भूमिकामा देखिएका छन् भने एउटा सडक दुर्घटनापछि अर्कै संसारमा पुग्ने कथा यसमा देखाइएको छ । जहाँ अर्को संसारको रुपमा नेपाललाई देखाइएको छ ।
हलिउडको प्रसिद्ध मार्वल स्टुडियोले निर्माण गरेको यो फिल्मको ट्रेलरमा काठमाडौं सहरको एरियल सटदेखि स्वयम्भुको सुन्दर दृश्य समेटिएको छ । साथै चलचित्रमा न्युरोड–असन क्षेत्र समेत देख्न सकिन्छ ।
निर्वाचनमा ३ प्रतिशत थ्रेस होल्ड राखेपछि भुरेटाकुरे पार्टी खोल्दै अध्यक्ष बन्नेहरुले उस्तै दलहरुसँग मिल्ने क्रममा पूर्व सांसद टंक राईले पनि आफ्नो पार्टी माओवादी केन्द्रमा बिलय गराएका छन् ।
सीपी मैनाली नेतृत्वको नेकपा मालेबाट अलग भएर टंक राईले नेपाल कम्युनिष्ट पार्टी खोलेका थिए । तर संगठनात्मक ढाँचा कम नेता बढी भएर अस्तित्व संकटमा रहेको बेलामा निर्वाचनमा थ्रेसहोल्ड राखेपछि राईले पार्टी बिलय गराएका हुन् ।
नेकपा माओवादी केन्द्रमा बिलय गराएपछि राईलाई पार्टी हेडक्वार्टर सदस्यको जिम्मेवारी दिइने बताइएको छ । उनको पार्टीका रामहरि कार्की, अम्बेर राई लगायतले भने पोलिटव्यूरो सदस्यको जिम्मेवारी पाउने भएका छन् ।
पछिल्लो समय रामबहादुर थापा बादल, मातृका यादव र मणि थापा पनि माओवादी केन्द्रको हेडक्वाटर सदस्य बन्दै पार्टी एकता गरेर बसेका छन् ।
खोटाङबाट ०४८ र ०५१ मा नेकपा एमालेका सांसद बनेका राई पछि मालेमा लागेपनि महासचिव सीपी मैनालीसँग बैचारिक मतभिन्नता पछि आफ्नै पार्टी खोलेका थिए ।